OzLabs/hebrew-wiki-articles huggingface dataset:
כביש 2411

כביש 2411 הוא כביש המוביל מאופקים מזרחה אל כביש 25 ומתחבר אליו צפונית לשדה תימן. אורכו 7.2 קילומטר והוא נפתח לתנועה ב-30 בנובמבר 2022.

תוואי הכביש מחולק לקטע עירוני וקטע בין-עירוני. הכביש הוא דו-נתיבי ודו-מסלולי לכל אורכו. אורכו של הקטע העירוני הוא 2.5 קילומטר ושל הקטע הבין-עירוני הוא 4.7 קילומטר. עיריית אופקים קראה לחלק העירוני של הכביש בשם "דרך משה כחלון" לכבוד שר האוצר לשעבר, משה כחלון. הכביש כולל גם שלושה גשרים: אחד החוצה את נחל אופקים ושניים החוצים את נחל פטיש .

== היסטוריית הכביש ==
הכביש נועד להקל על עומסי התנועה שנוצרו בכביש 241 באזור צומת גילת ובכביש 25 באזור צומת הנשיא. כמו כן, הוא נועד לתמוך בהתרחבות העיר אופקים ובעיקר בשכונות שנבנות במזרח העיר. תחילת העבודות היו באפריל 2020 והכביש נפתח לתנועה ב-30 בנובמבר 2022. עלות סלילתו היא 230 מיליון ש"ח והיא בוצעה על ידי חברת נתיבי ישראל באמצעות החברה הקבלנית א.מ.צ. שמש.

==קישורים חיצוניים==
* [https://www.iroads.co.il/תיקיית-פרויקטים/כביש-2411-אופקים-שדה-תימן/ כביש 2411], באתר נתיבי ישראל

==הערות שוליים==

קטגוריה:ישראל: כבישים
קטגוריה:הנגב: כבישים
קטגוריה:אופקים: תחבורה
קוזנצק

תחנת הרכבת של העיר
בית הקולנוע "קומסומולץ"
קוזנצק (ברוסית: Кузнецк) היא עיר ברוסיה בת 78,390 תושבים (נכון לאוקטובר 2021) באובלסט פנזה. זוהי בירת הנפה בעלת אותו השם (ראיון) והעיר השנייה בגודלה במחוז מבחינת אוכלוסייה.

==גאוגרפיה==
קוזנצק נמצאת בגובה של כ-250 מטר מעל פני הים על , על גדות הנהר טרויוב (Труёв) השייך לאגן הניקוז של הוולגה. הבירה האזורית פנזה שוכנת כ-120 קילומטרים מערבית לקוזנצק; הערים הקרובות ביותר כוללות את (60 קילומטרים מערבית לקוזנצק) ו (62 קילומטרים מערבה).

==היסטוריה==
אחרי הבירה האזורית פנזה, קוזנצק היא העיר השנייה העתיקה באובלסט. היא נוסדה בסוף המאה ה-17 ונקראה בתחילה טרויובו (Труёво) על שם הנהר המקומי טרויוב. במאה ה-18 הכפר נקרא נרישקינו (Нарышкино) בהתייחס לבעליו הראשון, וסילי נרישקין, שהיה קרוב משפחה של הצאר פיוטר הגדול. בשנת 1699 הוקם בכפר בניין האבן הראשון, כנסיית תחיית ישו. מאוחר יותר, הודות לתנאים גאוגרפיים נוחים, פרחו כאן המסחר והמלאכה, ובסוף המאה ה-18 נערכו בנרישקינו ירידים שנתיים באופן קבוע .

בשנת 1780, במסגרת רפורמה מנהלית, הכריזה יקטרינה השנייה, קיסרית רוסיה, על נרישקינו כעיר וקיבלה את השם קוזנצק, שם ששרד עד היום, ואשר מגיע מהמילה הרוסית "קוזנץ" (кузнец) ל"נַפָּח". הסיבה לכך הייתה שסחר ברזל פרח במיוחד בעיר באותה תקופה. באותה תקופה הייתה קוזנצק בירת הנפה בעל אותו השם ב.

במאה ה-19, בנוסף לבתי המלאכה, הוקמו בקוזנצק המפעלים הראשונים ובהם בית יציקה לברזל. בשנת 1874 חוברה העיר לרשת הרכבות. לאחר מהפכת אוקטובר של 1917 נוספו חברות תעשייתיות נוספות, כולל תחנת הכוח הראשונה של העיר. במהלך מלחמת העולם השנייה פונו לקוזנצק מספר מפעלים חשובים מהחלק האירופי של ברית המועצות. בעיר פעלו ארבעה בתי חולים לפצועים ומפעליה סיפקו ביגוד, נעליים, תחמושת וציוד צבאי אחר. על בסיס המפעלים שפונו אליה יכולה הייתה כלכלת העיר להתפתח יותר בתקופה שלאחר המלחמה. בשנת 1999, העיר קבעה רשמית את תאריך הקמתה ב-7 בפברואר 1699, היום שבו נפתחה הכנסייה הראשונה, וחגגה 300 שנה להיווסדה.

==תושבים==
אוכלוסיית קוזנצק גדלה עד 1992, אז עלתה על 100,000, ולאחר מכן החלה לרדת. המאזן הטבעי שלילי מאוד: בשנת 2001 שיעור הילודה היה 7.2 לאלף לעומת שיעור תמותה של 16 לאלף.
{| class="wikitable"
|- class="hintergrundfarbe5"
! שנה
! תושבים
|-
| 1897 || align="right" | 20,473
|-
| 1926 || align="right" | 30,000
|-
| 1939 || align="right" | 37,842
|-
| 1959 || align="right" | 56,880
|-
| 1970 || align="right" | 84,102
|-
| 1979 || align="right" | 93,642
|-
| 1989 || align="right" | 98,588
|-
| 1992 || align="right" | 100,600
|-
| 2002 || align="right" | 92,050
|-
| 2010 || align="right" | 88,839
|}

==כלכלה ותחבורה==
ענפים חשובים בכלכלת העיר כיום הם הנדסת חשמל, תעשייה קלה וייצור נעליים. ישנם גם מפעלים כימיים ויצרני מזון. אחרי פנזה, קוזנצק הוא המרכז התעשייתי השני בחשיבותו באזור.

קוזנצק ממוקמת על הכביש הראשי , שהוא הקטע רוסי בכביש האירופי E30. ישנם קווי רכבת סדירים עם פנזה דרך קו פנזה-.

==תרבות ואתרים==
בקוזנצק ישנם מספר מוזיאונים (כולל מוזיאוני המולדת והמלחמה) ומונומנטים אדריכליים מהמאה ה-19 (כולל כנסיית העלייה החדשה (1842–1856) או כנסיית האיקונין של אם האלוהים של קאזאן (1886- 1890).

==קישורים חיצוניים==

* 

קטגוריה:רוסיה: ערים
קטגוריה:מחוז פנזה
קטגוריה:יישובים שהוקמו ב-1699
דייוויד בו ויקלנדר

נילס דייוויד קספר בּוּ ויקלנדר (באנגלית: Nils David Casper Boo Wiklander; נולד ב-3 באוקטובר 1984) הוא כדורגלן עבר שוודי ששיחק בעמדת הבלם.

בו ויקלנדר נולד בקולומביה, וגדל בשוודיה, בה שיחק בגטבורג, קווידינג, נורשפין והמארבי.

בעת שהיה בהמארבי נאלץ לעזוב את המועדון בשל מחלת בנו.<ref></ref>

כאשר שיחק בנורשפין, במקביל לכדורגל עסק בו ויקלנדר בייעוץ לניהול נכסים.<ref></ref>

==קישורים חיצוניים==

==הערות שוליים==

קטגוריה:כדורגלנים שוודים
קטגוריה:בלמי כדורגל שוודים
קטגוריה:בוגוטה: כדורגלנים
קטגוריה:כדורגלני גטבורג
קטגוריה:כדורגלני נורשפין
קטגוריה:כדורגלני המארבי
קטגוריה:שוודים שנולדו ב-1984
יום העצמאות (איחוד האמירויות הערביות)

יום העצמאות של איחוד האמירויות הערביות (בערבית: يوم استقلال الإمارات العربية المتحدة) נחגג ב-2 בדצמבר בכל שנה באיחוד האמירויות הערביות.
== היסטוריה ==
יום העצמאות של איחוד האמירויות הערביות מייצג את יישום הסכמי הפרוטקטורט הבריטי , שהוכרזו ב-1968, והוא חל ביום השנה לאיחוד הפדרלי של שש האמירויות , שהתאחדו ב-1971. לאחר האיחוד עמד בראש הפדרציה השייח זאיד בן סולטאן אאל נהיאן. האמירות השביעית והאחרונה, ראס אל-ח'ימה, הצטרפה לפדרציה ב-10 בפברואר 1972.
== ציון יום העצמאות ==
חגיגות גדולות מתקיימות ברחבי האמירויות לציון האירוע, וכוללים זיקוקים, ראלי ומופעי ריקוד. אנשים מתלבשים בצבעי הדגל הלאומי של איחוד האמירויות ומקשטים את בתיהם, מקומות העבודה, המכוניות והרחובות שלהם כדי לחגוג את היום. עצי דקל מעוטרים באורות מצבעי הדגל. בתי מלון ואתרים ציבוריים אחרים מעוטרים בדגלים ואורות. מרכזי קניות, קניונים ומוסדות מקושטים בדגל.

מרכז העיר דובאי מואר בזיקוקים, בעוד שהבורג' ח'ליפה משמש להצגת דגל איחוד האמירויות. החגיגה מתאפיינת בעומס של אנשים המבקשים לצפות בזיקוקים ולחוות את החגיגה של היום הלאומי.

כפרי מורשת מוקמים בכל רחבי איחוד האמירויות על מנת לחגוג את אירוע זה באופן מסורתי. תערוכות אוויריות נערכות בזמן שמתקיימות תהלוכות צבאיות במרכז התערוכות הלאומי של אבו דאבי לכבוד שליטי האמירויות, חברי המועצה הלאומית הפדרלית ואזרחי האמירויות.

== קישורים חיצוניים ==
* 
* [https://www.etisalatspeedtest.com/blog/uae-national-day/ UAE National Day]
* [http://www.uaeemployments.com/uae-flag/ UAE National Day & Flag]
* [https://national-day-offers.goldpillars.ae/ UAE National Day Offers]
* [https://uaenationalday.net/ 50th UAE National Day 2021]

== הערות שוליים ==

קטגוריה:אירועים בחודש דצמבר
קטגוריה:חגים ומועדים לאומיים
קטגוריה:איחוד האמירויות הערביות
קטגוריה:ימי עצמאות
עיסא בן סלמאן אאל ח'ליפה

עיסא בן סלמאן אאל ח'ליפה (בערבית: عيسى بن سلمان آل خليفة; 3 ביוני 1931 – 6 במרץ 1999) היה האמיר הראשון של בחריין מ-1961 ועד מותו ב-1999.

== ביוגרפיה ==
עיסא בן סלמאן נולד בג'אסרה לסלמאן בן חמד אל ח'ליפה ומוזה בן חמד אל ח'ליפה, בתו של חמאד בן עבדאללה אל ח'ליפה, וירש את אביו כאמיר עם מותו בנובמבר 1961. הוא מונה ב-16 בדצמבר.

במהלך שלטונו זכתה בחריין בעצמאות מבריטניה בשנת 1971. בזמן שהממשלה שקלה בתחילה להצטרף לאיחוד האמירויות הערביות, עיסא התנגד לכך. הוא ניסה להנהיג דמוקרטיה פרלמנטרית, וגברים קיבלו זכות בחירה בבחירות לפרלמנט ב-1973, אולם באוגוסט 1975 הוא פיזר את הפרלמנט משום שסירב להעביר את חוק ביטחון המדינה מ-1974 .<ref name="spokane75"></ref> השיטה הפרלמנטרית מעולם לא שוקמה ואילצה את האמיר להתמודד עם מחאות מהמחנות השמאלניים והאסלאמיסטיים, שהגיעו לשיאם ב-1994.

בתקופת שלטונו היה הסדר בינו לבין אחיו, השייח' ח'ליפה בן סלמאן,<ref name="wright2008"></ref> לפיו לאחיו היה רק תפקיד דיפלומטי וטקסי, בעוד עיסא שלט בממשלה ובכלכלה כראש ממשלה.<ref name="wright2008" />

== חיים אישיים ==
לעיסא בן סלמאן אל ח'ליפה הייתה אישה אחת, בת דודתו הסה בינת סלמאן אל ח'ליפה (1933–2009), בתו של סלמאן בן איברהים אל ח'ליפה. הם נישאו ב-8 במאי 1949. נולדו להם חמישה בנים וארבע בנות:
* חמד, מלך בחריין
* ראשד בן עיסא
* מוחמד בן עיסא, מפקד המשמר הלאומי 
* עבדאללה בן עיסא
* עלי בן עיסא
* מונירה בת עיסא
* מרים בת עיסא
* שייח'ה בת עיסא
* נורה בת עיסא

== פעילות ==
במהלך 38 שנותיו כאמיר, התרחשה ההפיכה הכלכלית של בחריין לאומה מודרנית ולמרכז פיננסי מרכזי באזור המפרץ הפרסי. עם זאת, המבקרים מציינים שהוא גם פיזר את הפרלמנט, וקיבל על עצמו כוח דיקטטורי.

עיסא בן סלמאן אל ח'ליפה מת מהתקף לב ב-6 במרץ 1999 בבית הממשלה במנאמה, זמן קצר לאחר פגישה עם שר ההגנה של ארצות הברית ויליאם כהן. במותו היה בן 67.<ref name="jehl7mar"></ref>

נשיא ארצות הברית, ביל קלינטון, הביע "עצב עמוק" למשמע הידיעה על מותו של האמיר. גם מזכ"ל האו"ם, קופי אנאן, הביע "עצב רב", ותיאר את האמיר כ"כוח ליציבות" באזור. הוא נקבר בבית העלמין באל-רפאה .

ירש אותו בנו הבכור, חמד בן עיסא אל ח'ליפה.

== ראו גם ==
* בית ח'ליפה

== קישורים חיצוניים ==

== הערות שוליים ==

קטגוריה:בית ח'ליפה
קטגוריה:מלכי בחריין
קטגוריה:ילידי 1931
קטגוריה:נפטרים ב-1999
Heroes & Villains

Heroes &#38; Villains הוא אלבום הסולו השני של המפיק המוזיקלי האמריקאי מטרו בומין. האלבום יצא לאור ב-2 בדצמבר 2022, על ידי חברות התקליטים בומינטי וורלדווייד וריפבליק רקורדס. באלבום הופעות אורח של ג'ון לג'נד, פיוצ'ר, כריס בראון, דון טוליבר, טראוויס סקוט, 21 סבאג', יאנג ניודי, יאנג ת'אג, דה ויקנד, מוסטאפה, אייסאפ רוקי, טייקאוף (בשירו הראשון שיצא לאחר מותו) וגאנה.

שם האלבום נחשף לראשונה ב-22 בנובמבר 2022, יחד עם תאריך צאתו.<ref></ref> העטיפה של האלבום נחשפה מספר ימים לאחר מכן, והיא מהווה מחווה לזו של אלבום האולפן התשיעי של להקת פינק פלויד, Wish You Were Here.<ref></ref> האלבום נלווה בסרט קצר שפורסם ב-30 בנובמבר, בו משתתפים גאנה, יאנג ת'אג, לקית' סטנפילד ומורגן פרימן, שקריין את אלבומם של בומין ו-21 סבאג', Savage Mode II.

האלבום הגיע היישר אל המקום הראשון במצעד הבילבורד 200, עם 185,000 יחידות שקולות לאלבום. השירים "Creepin'" ביחד עם דה ויקנד ו-21 סבאג' ו-"Superhero (Heroes & Villains)" ביחד עם פיוצ'ר וכריס בראון הגיעו לעשירייה הפותחת בבילבורד הוט 100.

==רשימת רצועות==

== מיקומי שיא ==

== נתוני מכירות ==

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומי מטרו בומין
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי זהב בצרפת
קטגוריה:אלבומי חברת ריפבליק רקורדס
יחסי בולגריה–לטביה

יחסי בולגריה–לטביה הם יחסי החוץ בין בולגריה ללטביה.

== סקירה כללית ==
ממלכת בולגריה כוננה יחסים דיפלומטיים עם לטביה ב-24 במאי 1922, ובשנת 2022 ציינו שתי המדינות 100 שנים לכינון היחסים הדיפלומטיים ביניהן. שתי המדינות חזרו וכוננו יחסים דיפלומטיים ב-10 בספטמבר 1991, לאחר פירוק ברית המועצות. ב-8 במאי 2006 נפתחה קונסוליית כבוד בולגרית בריגה. ב-12 ביוני 2013 נערכה פגישה דו-צדדית של נשיא לטביה אנדריס ברזיניש עם נשיא בולגריה רוסן פלבנלייב במסגרת פסגת הנשיאים של מרכז אירופה. כיום, שתי המדינות חברות מלאות באיחוד האירופי ובנאט"ו.

== נציגויות דיפלומטיות ==
* בולגריה מיוצגת בלטביה באמצעות שגרירותה בוורשה ,פולין, ובנוסף מחזיקה קונסוליית כבוד בריגה.
* לטביה מיוצגת בבולגריה באמצעות שגרירותה בוורשה, פולין, ובנוסף מחזיקה קונסוליית כבוד בסופיה.

== קישורים חיצוניים ==
* [https://web.archive.org/web/20080612015954/http://www.am.gov.lv/en/policy/bilateral-relations/4542/Bulgaria/ היחסים עם בולגריה] באתר משרד החוץ הלטבי
* [http://www.accessmylibrary.com/coms2/summary_0286-19187655_ITM נשיא בולגריה בביקור ממלכתי בן יומיים בלטביה] באתר The America's Intelligence Wire, 21 במרץ 2005

== הערות שוליים ==
שחקנים (סרט)

שחקנים הוא סרט קולנוע ישראלי משנת 1995 בבימויו של רוני ניניו, עם רמי הויברגר ויעל הדר בתפקידים הראשיים.

התסריט נכתב על ידי הלל מיטלפונקט והוא עוסק בסיפורם של בוגרי בית-ספר למשחק. קבוצה צעירה, אופטימית ונמרצת עומדת בפתחו של חלום גדול – להיות שחקני תיאטרון.

שמואל סגל זכה בפרס אופיר לשחקן המשנה הטוב ביותר.

==תקציר העלילה==
נעם (רמי הויברגר) הוא מורה למשחק קשוח בבית ספר למשחק בניהולה של גב' בנימיני (עדנה שביט). הוא מדריך בקשיחות את מסיימי השנה השלישית והאחרונה בהצגת חלום ליל קיץ. התלמידה רונה (טלי עצמון) מאחרת בגלל שלא מצאה שמרטף לתינוקה אך זה לא מעניין את נעם. התלמיד גבי (נבו קמחי) מתלונן בפני המנהלת על שיטות ההדרכה של נועם אך היא מסלקת אותו מחדרה.

אחת התלמידות היא חווה/אווה (יעל הדר), חרדית שחזרה בשאלה ונמצאת בקשר רק עם אמה (עליזה רוזן). היא מקיימת יחסים עם נעם בתקווה שזה יקדם אותה אולם הוא לא מעריך את כשרון המשחק שלה.

לאחר סיום הלימודים מחפשים הבוגרים את דרכם. יואב (יואב הייט) הוא בנו של שחקן ותיק (יצחק חזקיה) אבל לא מוכן להתשמש בפרוטקציה של אביו וביניהם מתפתח ויכוח רווי עלבונות בשל כך. לבסוף הוא כותב ומשתתף בהצגה בפסטיבל עכו ביחד עם דאוד (נורמן עיסא).

גבי (נבו קמחי) יורד עם אהובה (איילה אשרוב), אפי (אודי גיל) ושירלי (דנה מודן) לעיירה בדרום כדי להקים תיאטרון קהילתי אבל המיזם קורס. לאהובה יש מאהב קיבוצניק (מנשה נוי) שאינו מתכוון להתגרש מאשתו.

נעם מתכונן לעלות ב"הבימה" מחזה בהשתתפות השחקן הוותיק שפיגל (שמואל סגל), רונה (טלי עצמון) ושי (אקי אבני). הוא עושה שינויים במחזה בניגוד לדעת המחזאי (חן חגי) ובעיקר נוכח התנגדות שפיגל שמתווכח אתו קשות ומתכונן לנטוש את ההצגה.

במקום נוכח המנהל האמנותי של התיאטרון (יהודה אלמגור) שגוער בנעם, מכריח אותו לחזור למחזה המקורי ולפטר את שי שאינו יודע לשחק. שי מקבל מחוסר ברירה תפקיד שולי בהצגה שולית ומנוצל מינית על ידי השחקנית הוותיקה אדית (רוזינה קמבוס). הוא מוותר לבסוף על המשחק והולך לעבוד בנגב.

לבסוף מחווים גבי, חווה ושי את דעתם על חיי השחקן דרך מונולוגים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רמי הויברגר
|נעם
|מדריך
|-
|יעל הדר
|חווה
|תלמידה
|-
|אקי אבני
|שי
|תלמיד
|-
|נבו קמחי
|גבי
|תלמיד
|-
|יואב הייט
|יואב
|תלמיד
|-
|יצחק חזקיה
|שחקן
|אבא של יואב
|-
|איילה אשרוב
|אהובה
|תלמידה
|-
|עדנה שביט
|בנימיני
|מנהלת בי"ס למשחק
|-
|שמואל סגל
|שפיגל
|שחקן ותיק
|-
|נורמן עיסא
|דאוד
|תלמיד
|-
|מנשה נוי
|נחום
|קיבוצניק
|-
|טלי עצמון
|רונה
|תלמידה
|-
|דנה מודן
|שירלי
|תלמידה
|-
|רוזינה קמבוס
|אדית
|שחקנית
|-
|חן חגי
|
|מחזאי
|-
|יהודה אלמגור
|
|מנהל אמנותי
|-
|עליזה רוזן
|
|אמא של חווה
|-
|מרים גבריאלי
|
|אמא של רונה
|-
|אודי גיל
|אפי
|תלמיד
|-
|שירילי דשא
|נעמה
|תלמידה
|}

==קישורים חיצוניים==

* [https://www.filmfund.org.il/films/?id=&nom=1320&film=שחקנים שחקנים] בקרן הקולנוע הישראלי
* [https://www.sratim.co.il/tt1153734/ שחקנים], באתר "סרטים"

קטגוריה:סרטי 1995
קטגוריה:סרטים בעברית
קטגוריה:סרטי דרמה ישראליים
קטגוריה:סרטים על שחקנים
קטגוריה:סרטים ישראליים משנת 1995
הארי ומייגן

"הארי ומייגן" היא סדרה תיעודית אמריקאית שעלתה לשידור בנטפליקס, ובכיכובם של הנסיך הארי, דוכס סאסקס ומייגן, דוכסית סאסקס. הסדרה כוללת שישה חלקים והיא מתעדת את מערכת היחסים של בני הזוג מתחילתה ועד להחלטתם לפרוש מהיותם חברים בכירים במשפחת המלוכה וחובותיהם לאחר מכן.<ref name="Tudum"></ref> הסדרה תכלול גם ראיונות עם בני משפחה, חברים, היסטוריונים ועיתונאים.<ref name="Tudum" />

== רקע והפקה ==
בספטמבר 2020, הדוכס והדוכסית מסאסקס חתמו על עסקה מסחרית פרטית עם נטפליקס "לפיתוח סדרות, סרטים, סרטים תיעודיים ותוכניות ילדים עיוניות לשירות הסטרימינג".<ref></ref>

בראיון שפורסם באוקטובר 2022, מייגן הודיעה שהיא והארי עובדים על סרט תיעודי המתמקד בחייהם, שביימה ליז גרבוס.<ref></ref> נכון לאוקטובר 2022, נטפליקס לא אישרה את יציאתם של סרטים תיעודיים כלשהם מאת הארי ומייגן, ועל פי הדיווחים הוזז תאריך היציאה של הסדרה בעקבות התגובות השליליות לעונה החמישית של "הכתר" של נטפליקס.<ref></ref> הסדרה צולמה חלקית בביתם של בני הזוג.<ref name="Deadline"></ref> מייגן אמרה על הסדרה שזה "...נחמד להיות מסוגל לסמוך על מישהו בסיפור שלנו" ותיארה את גרבוס כ"במאית ותיקה שאת עבודתו הערצתי מזמן".<ref name="Variety"></ref> מייגן הודתה שלאפשר לגרבוס לביים פירושו שהסדרה "אולי לא כמו שהיינו מספרים אותה. אבל לא בגלל זה אנחנו מספרים את זה. אנחנו נותנים אמון בסיפור שלנו למישהו אחר, וזה אומר שה[סיפור] יעבור דרך העדשה שלו".<ref name="Variety" /> ב-1 בדצמבר 2022, שם הסדרה הוכרז בשם "הארי ומייגן".<ref></ref>

== הפצה ==
ב-1 בדצמבר 2022 יצא הטיזר הראשון לסדרה.<ref></ref><ref></ref> שלושת מפרקים הראשונים שוחררו ב-8 בדצמבר.

== קישורים חיצוניים ==

== הערות שוליים ==

קטגוריה:מיני-סדרות טלוויזיה
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:הנסיך הארי, דוכס סאסקס
קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה אמריקאיות שעלו לשידור בשנות ה-2020
אייץ' (ראפר)

האריסון ג'יימס ארמסטרונג (באנגלית: Harrison James Armstrong; נולד ב-9 בדצמבר 1999), הידוע בשם הבמה אייץ (Aitch), הוא ראפר בריטי ממנצ'סטר.

==ביוגרפיה==
האריסון ג'יימס ארמסטרונג נולד ב-9 בדצמבר 1999 במנצ'סטר.<ref></ref><ref></ref> לאחר שעזב את בית הספר, למד במכללה ועסק בספורט, אך בסופו של דבר נשר מהמכללה ועבד בבנייה עם סבו.<ref></ref> המוזיקה של אייץ' משכה תשומת לב לראשונה ב-2015, כאשר סרטון יוטיוב שלו מראפרפ לחברים זכה לפופולריות מקומית. הוא במקור לא רצה שהסרטון יתפרסם, אך שינה את דעתו כשהסרטון זכה ל-10,000 צפיות. חברו המשיך להעלות את הפריסטיילים שלו כדי לראות אם יזכו לצפיות נוספות.<ref></ref>

אייץ' הופיע פעמים רבות בערוץ היוטיוב P110, החל מספטמבר 2016 בקטע פריסטייל ראפ שלו שפורסם בערוץ.<ref></ref> לאחר מכן, הציג בבכורה את שירו "Back to Basics" בערוץ ביוני 2017.<ref></ref> ב-9 בדצמבר 2017 הוציא את המיני-אלבום On Your Marks.<ref></ref> במאי 2018 הוציא את "Straight Rhymez" שהיה לשיר הפריצה שלו וזיכה אותו לראשונה בתשומת לב ארצית.<ref></ref>

באוגוסט 2019 הוציא את שירו "Taste (Make It Shake)" שהפך לשירו הגדול ביותר באותה התקופה והגיע למקום השני במצעד הסינגלים הבריטי. לאחר מכן, בספטמבר, הוציא את המיני-אלבום השני שלו, AitcH20. במרץ 2020 שיתף פעולה עם איי ג'יי טרייסי וטיי קית' ברצועה "Rain" שזכתה למעל ל-50 מיליון צפיות ביוטיוב. במאי, יצא המיני-אלבום השלישי שלו, Polaris.

ב-3 בפברואר 2022 השתתף בסינגל "War" של ArrDee.<ref></ref> הסינגל הגיע למקום השישי במצעד הסינגלים הבריטי.<ref name="officialcharts.com"></ref> ב-11 בפברואר 2022 הוציא את הסינגל "Baby" בהשתתפות הזמרת האמריקאית אשנטי, אשר דוגם את שירה של אשנטי מ-2013, "Rock wit U (Awww Baby)".<ref></ref> לאחר פחות מ-24 שעות מצאתו, הסינגל נכנס למקום ה-65 במצעד מכירות הסינגלים הבריטי.<ref></ref> במצעד הסינגלים הבריטי הראשי, נכנס השיר למקום השני. אלבום הבכורה שלו, Close to Home, יצא לאור באוגוסט 2022 והגיע למקום השני במצעד הסינגלים הבריטי.<ref name="UKchart"></ref>

==דיסקוגרפיה==
===אלבומי אולפן===
* 2022: Close to Home

===מיני-אלבומים===
* 2017: On Your Marks
* 2019: AitcH2O
* 2020: Polaris

==קישורים חיצוניים==

* 

==הערות שוליים==

קטגוריה:ראפרים בריטים
קטגוריה:מנצ'סטר: אישים
קטגוריה:אמני קפיטול רקורדס
קטגוריה:בריטים שנולדו ב-1999
אגן קוזנצק

אגן קוּזְנֶצְק (ברוסית: Кузнецкий угольный бассейн, תעתיק: קוזנצקי אוגולניי באסיין), המקוצר לעיתים קרובות לקוּזְבַּאס (Кузбасс), שוכן בדרום-מערב סיביר ברוסיה, והוא אחד מאזורי כריית הפחם הגדולים ברוסיה, המשתרע על שטח של כ-26,000 קילומטרים רבועים. הוא שוכן ב בין טומסק לנובוקוזנצק באגן הנהר טום. מדרום הוא גובל ב, ממערב ב, וממזרח ברכס .

באגן נמצאים כמה ממרבצי הפחם הנרחבים ביותר בעולם; עורקי הפחם משתרעים על פני שטח של 26,700 קילומטרים רבועים ומגיעים לעומק של 1,800 מטרים. מרבצי הפחם הכוללים מוערכים ב-725 מיליארד טון. תעשיות אחרות באזור, כמו בניית מכונות, כימיקלים ומטלורגיה, מבוססות על כריית פחם.

==היסטוריה==
מרבצי פחם באזור התגלו לראשונה בשנת 1721.

במהלך התקופה הסובייטית, היה אגן קוזנצק שני רק לאגן דונבאס של אוקראינה מבחינת כמות הפחם שהופקה. הפקת ברזל החלה שם כבר ב-1697 ופחם התגלה ב-1721, אם כי לא כרו אותו באופן שיטתי עד 1851. התיעוש של סוף המאה ה-19 של רוסיה גרם לצמיחה מהירה בתעשיות האזור, שזכתה לחיזוק נוסף בעקבות השלמת הרכבת הטרנס-סיבירית. על פי תוכנית החומש הראשונה של יוסיף סטלין, הקומפלקס התעשייתי אורל-קוזנצק נוצרה בתחילת שנות ה-30. הוא הפך למרכז לייצור ברזל ופלדה, אבץ, אלומיניום, מכונות וכימיקלים, כאשר חומרי גלם ומוצרים מוגמרים נשלחו אל ומאתרים בקוזבאס ובמחוז הכלכלי של אורל.

סדרה של שביתות כורי פחם בסוף שנות ה-80 של המאה ה-20 התרחשה באזור, וזכתה לתמיכת . בעקבות התפרקות ברית המועצות והתמוטטות הכלכלה המתוכננת, עמדו תעשיות האזור בפני משבר נוסף. אולם מאז, חשיבותן גדלה. מהקוזבאס כורים כיום כ-60% מכלל ייצור הפחם של רוסיה והוא בסיס הדלק והאנרגיה העיקרי למזרח רוסיה.

מכרה "אוליאנובסקאיה" ליד נובוקוזנצק נחשב לאחד המודרניים ברוסיה. הוא נחנך בשנת 2002 ביום הולדתו ה-50 של נשיא רוסיה ולדימיר פוטין. במכרה הפחם נכרים 3 מיליון טון פחם מדי שנה. עם זאת, ב-19 במרץ 2007 אירעה במכרה זה תאונת הכרייה החמורה ביותר ברוסיה במאה ה-21. 106 בני אדם מתו בתאונה, רק 93 ניצלו.

בבוקר 9 במאי 2010 התרחשו שני פיצוצי מתאן במכרה הפחם רספדסקייה במז'דורצ'נסק, שגרמו למותם של יותר מ-60 כורים.

מבחינה מנהלית, אגן קוזנצק שוכן באובלסט קמרובו ובירתו בעיר קמרובו. ערים מרכזיות נוספות באזור כוללות את , , ו.

ב-1988 כונה האסטרואיד 3049 Kuzbass על שם האזור.

==זיהום==
הכמות הגדולה של כריית הפחם באזור הביאה לזיהום משמעותי. בדו"ח שנעשה על ידי סוכנות הביון המרכזית, נאמר כי האזור הוא משכן של "בעיות סביבתיות" ש"גרמו למקרי מוות גוברים ולפגמים גנטיים בקרב תינוקות". מחקר של מצא כי "פליטת מתאן שנתית לאטמוספירה ממכרות הפחם של קוזבאס מסתכמת ב-1–2 מיליארד מטרים מעוקבים", כאשר חלק ניכר מזה מגיע ממכרות נטושים.

==קישורים חיצוניים==

* 
<div style="direction: ltr;">
* [https://books.google.com/books?id=4HjDOyAf0icC&pg=PA359 Kemerovo Region Overview: Russia's Coal Center], in Statistical Business Profile for the Siberian Federal District of the Russian Federation, pages 358+.
</div>

==הערות שוליים==

קטגוריה:רוסיה: גאוגרפיה
קטגוריה:רוסיה: גאולוגיה
וליד שדירה

וליד שדירה (בערבית: وليد شديرة; נולד ב-22 בינואר 1998 בלורטו שבאיטליה) הוא כדורגלן מרוקאי המשחק בעמדת החלוץ בקבוצת פרוזינונה מהסרייה א' בהשאלה מנאפולי, ובנבחרת מרוקו.

== קריירת מועדונים ==
שדירה החל את הקריירה שלו בקבוצות לורטו וסנגיוסטזה מהליגות הלא מקצועניות באיטליה.

ב-10 ביולי 2019 חתם שדירה בפארמה מהסרייה א'. הוא הושאל מהמועדון לארצו, לקו, מנטובה ובארי מהסרייה ג'.

ב-30 ביוני 2022 חתם על חוזה קבוע לשלוש שנים בבארי, שהעפילה לסרייה ב'. ב-12 באוגוסט ערך את הופעת הבכורה שלו בליגה, בתיקו 2-2 נגד פארמה במסגרת המחזור הראשון לעונת . ב-19 באוגוסט הבקיע את שער הבכורה שלו בליגה, בתיקו 1-1 נגד פלרמו במסגרת המחזור השני בליגה.

== קריירה בינלאומית ==
ב-23 בספטמבר 2022 ערך שדירה את הופעת הבכורה שלו בנבחרת מרוקו, בניצחון 0–2 על נבחרת צ'ילה במשחק ידידות.

נכלל בסגל נבחרת מרוקו לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:כדורגלנים מרוקאים
קטגוריה:חלוצי כדורגל איטלקים
קטגוריה:חלוצי כדורגל מרוקאים
קטגוריה:כדורגלני פארמה
קטגוריה:כדורגלני ארצו
קטגוריה:כדורגלני בארי
קטגוריה:כדורגלני נבחרת מרוקו
קטגוריה:כדורגלני מונדיאל 2022
קטגוריה:מרוקאים שנולדו ב-1998
WikiHow

WikiHow (בתרגום לעברית: ויקי איך) היא אנציקלופדיית ויקי, המציגה מאמרי הדרכה במגוון נושאים. האנציקלופדיה נוסדה בשנת 2005 על ידי יזם האינטרנט ג'ק הריק, מטרתה היא ליצור מסד נתונים נרחב של תוכן הדרכה, תוך אפשרות למשתמשים להוסיף, ליצור ולשנות תוכן. החברה מוגדרת כארגון היברידי, חברה למטרות רווח המנוהלת למען משימה חברתית. wikiHow משתמשת במערכת הניהול מדיה-ויקי, ותוכן הטקסט שלה משוחרר תחת רישיון Creative Commons.

בפברואר 2005, נכנסו לאתר למעלה מ-35.5 מיליון משתמשים שונים. נכון לדצמבר 2021, האתר מכיל יותר מ-235,000 מאמרי הדרכה, ולמעלה מ-2.5 מיליון משתמשים רשומים.

== היסטוריה ==
האנציקלופדיה נוסדה על ידי ג'ק הריק ב-15 בינואר 2005, במטרה ליצור "מדריך להכל".

==קישורים חיצוניים==

* 

קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2005
מייקל מנסיין

מייקל איאן מנסיין (באנגלית: Michael Ian Mancienne; נולד ב-8 בינואר 1988 בפלטהאם שבאנגליה) הוא כדורגלן אנגלי-סיישלי המשחק בעמדת הבלם בקבוצת בורטון אלביון מהפוטבול ליג הראשונה ובנבחרת סיישל.

== קריירת מועדונים ==
מנסיין גדל במחלקת הנוער של צ'לסי. הוא הושאל מהמועדון לקווינס פארק ריינג'רס מהפוטבול ליג צ'מפיונשיפ, ולוולברהמפטון וונדררס עמה שיחק בפרמייר ליג ובפוטבול ליג צ'מפיונשיפ. בהמשך שיחק בקבוצות המבורג, נוטינגהאם פורסט וניו אינגלנד רבולושן.

ב-9 בפברואר 2021 חתם מנסיין בבורטון אלביון מהפוטבול ליג הראשונה.

== קריירה בינלאומית ==
ב-5 ביולי 2022 ערך מנסיין את הופעת הבכורה שלו בנבחרת סיישל, בהפסד 1-0 לנבחרת בוטסואנה במסגרת גביע מדינות אפריקה הדרומית 2022.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלנים סיישלים
קטגוריה:בלמי כדורגל סיישלים
קטגוריה:כדורגלני צ'לסי
קטגוריה:כדורגלני קווינס פארק ריינג'רס
קטגוריה:כדורגלני וולברהמפטון וונדררס
קטגוריה:כדורגלני המבורג
קטגוריה:כדורגלני נוטינגהאם פורסט
קטגוריה:כדורגלני ניו אינגלנד רבולושן
קטגוריה:כדורגלני בורטון אלביון
קטגוריה:אנגלים שנולדו ב-1988
ברק MX

ברק MX היא מערכת הגנה אקטיבית והגנה אווירית ישראלית מודולרית רב-משימתית של טילי ים-אוויר וקרקע-אוויר שמיועדת להגנה מפני מטוסים, מסוקים, כלי טיס בלתי מאוישים, טילים נגד ספינות, טילי שיוט ועוד. ייעודה המקורי של המערכת הוא להגן על כלי שיט ומתקנים אסטרטגיים ימיים. 
המנוע הרקטי של הטיל מיוצר במפעל "גבעון" (בעבר של תעש ומנובמבר 2018 של "תומר"). בניגוד למערכת ברק 8, שפותחה ומיוצרת בשיתוף פעולה של התעשייה האווירית עם תעשיית DRDO ההודית או הברק 1 שפותח יוצר יחד עם רפא"ל. ברק MX היא פיתוח בלעדי של התעשייה האווירית לישראל על בסיס הניסיון של הברק 8 והברק 1.

המערכת מותקנת על ספינות סער 6 של חיל הים הישראלי, בו היא נקראת "ברק מגן".

==מאפיינים ואופן פעולה==
ברק MX היא מערכת מודולורית שכוללת מרכז בקרת אש, מגוון סוגים של מכ"מים וכן 3 סוגי מיירטים. את רכיבי המערכת ניתן להתאים לפי דרישות הלקוח, ולהתקין על פלטפורמות שונות, יבשתיות וימיות, בהן אוניות מלחמה כגון ספינת טילים, קורבטה או משחתת.

המערכת כוללת 3 דגמים של טילים מיירטים:
* MRAD – מיירט לטווח קצר ובינוני של 35 ק"מ
* LRAD – מיירט לטווח בינוני וארוך של 70 ק"מ
* ER – מיירט לטווח מוגדל של 150 ק"מ ורום טיסה של 

== פיתוח וניסויים ==

ב-22 במרץ 2021 דווח על השלמת סדרת ניסויים מוצלחת של גרסת ברק ER, המסוגל ליירט איומים בטווח של 150 ק"מ.

ב-30 בנובמבר 2022 נערך ניסוי מוצלח בשיגור טיל LRAD מספינת סער 6 של חיל הים הישראלי, שיירט טיל מטרה שדימה טיל שיוט.

ב-1 באוגוסט 2024 הושלם ניסוי מוצלח במיירט LRAD ששוגר מספינת סער 6 אח"י עצמאות.

==משתמשים==

* : מותקנת על ספינות הסער 6 של חיל הים הישראלי, ושמה בצה"ל "ברק מגן".
* : הזמינה את המערכת ב-2022.
* : הזמינה את המערכת ב-2023 בעסקה ששווייה 131 מיליון דולר, אך העסקה הושעתה בעקבות ניתוק היחסים עם ישראל.
* : הזמינה את המערכת ב-2023 בעסקה של 1.2 מיליארד דולר.
* : הזמינה 6 סוללות ב-2023 בעסקה של מעל 554 מיליון יורו.<ref></ref>

==ראו גם==
* מערכות קשורות מסדרת ה"ברק":
** ברק 8 - המערכת המקבילה שמיוצרת בשיתוף פעולה עם DRDO מהודו
** ברק 1 - מערכת ההגנה האווירית לכלי שיט שפותחה על ידי תעשייה אווירית בשיתוף רפא"ל בשירות צה"ל
* מערכות הגנה אווירית נוספות של ישראל:
** SPYDER - מערכת הגנה אווירית תוצרת רפאל בשיתוף התעשייה האווירית.
** קלע דוד - מערכת מתוצרת רפא"ל בשיתוף התעשייה האווירית וריית'יאון ליירוט רקטות וטילים לטווח בינוני-ארוך.
** כיפת ברזל - מערכת ישראלית ליירוט רקטות וטילים לטווח קצר ובינוני. נמצאת בשירות צה"ל.
** כיפת מגן/כיפה ימית - הגרסה הימית של כיפת ברזל, מותקנת על ספינות הסער 6.
**חץ - מערכת הגנה נגד טילים בליסטים שפותחה על ידי התעשייה האווירית בשיתוף בואינג ואלביט מערכות
* מערכות הגנה אווירית של מדינות אחרות:
** פטריוט - מערכת נשק אמריקאית נגד מטוסים וטילים בליסטיים. הייתה בשירות צה"ל עד יולי 2024.
** SM-3 - טיל נגד טילים אמריקאי המשוגר מספינות AEGIS
** S-300 ו-S-400 - מערכות טק"א רוסיות
** S-500 - טיל נגד טילים בליסטיים תוצרת רוסיה

==קישורים חיצוניים==

* באתר הרשמי של התעשייה האווירית לישראל:
** [https://www.iai.co.il/p/barak-mx-system ברק MX]
** [https://www.iai.co.il/p/barak-mrad ברק MRAD]
** [https://www.iai.co.il/p/barak-lrad ברק LRAD]
** [https://www.iai.co.il/p/barak-er ברק ER]
* 
* 
* 

==הערות שוליים==

קטגוריה:טילי קרקע-אוויר ישראליים
קטגוריה:הגנה נגד טילים
קטגוריה:התעשייה האווירית לישראל: טילים
קטגוריה:רפאל: טילים
קטגוריה:חיל הים הישראלי: אמצעי לחימה
הדי ואן

אירבינג אמפופו אדג'י (באנגלית: Irving Ampofo Adjei; נולד ב-6 באוקטובר 1994), הידוע בשם הבמה הדי ואן (Headie One), הוא ראפר וזמר בריטי.

==ביוגרפיה==
אדג'י גדל בטוטנהאם, לונדון להורים מממוצא גאנאי.<ref name="GQ"></ref><ref name="fact"></ref> אימו נפטרה כשהיה בן שלוש, ולכן הוא גודל על ידי אביו ואחותו.<ref></ref> הוא החל להוציא מוזיקה בתחילת שנות ה-2010 תחת השם "הדז", והיה חלק מהרכב בשם "סטאר גאנג".<ref name="Clash"></ref><ref name=":1"></ref> ב-2014 יצא המיקסטייפ היחיד שלו תחת כינוי זה, Headz or Tails.<ref name="Headie One"></ref> יחד עם שותפו ל"סטאר גאנג", הראפר RV, הוציא שני מיקסטייפים נוספים, Sticks & Stones ב-2016 ו-Drillers x Trappers ב-2017.<ref name="Horner"></ref>

בפברואר 2018 הוציא את המיקסטייפ הראשון שלו בתור הדי ואן, שנקרא The One. הוא כלל את השיר "Know Better" שהיה ל"להיט מחתרתי". במאי, השתתף בשיר "Missing" של בלי סקוואד, שהגיע למקום ה-84 במצעד הסינגלים הבריטי.<ref></ref> לאחר מכן הוציא מיקסטייפ נוסף, The One Two, המהווה המשך למיקסטייפ הקודם ויצא ביוני 2018. המיקסטייפ נכנס למצעד האלבומים הבריטי במקום ה-32.

בינואר 2019 נכנס הסינגל שלו "18Hunna", בהשתתפות דייב, למקום השישי במצעד הסינגלים הבריטי, והיה לשיר הדריל הראשון שהגיע להישג זה.<ref></ref><ref></ref> במרץ, אדג'י הוציא את המיקסטייפ Drillers x Trappers II יחד עם הראפר RV, שהגיע למקום ה-21 במצעד האלבומים הבריטי. "Match Day", הסינגל הראשון מתוך המיקסטייפ, הגיע למקום ה-86 במצעד הסינגלים. ביולי הופיע בסינגל "I Spy" של קרפט וקונאן, שהגיע בשיאו למקום ה-18 במצעד.

באוגוסט 2019, אדג'י הוציא את המיקסטייפ השביעי שלו בחמש שנים, Music x Road, שזכה לשבחים ממבקרי המוזיקה והגיע למצעד האלבומים הבריטי במקום החמישי, והיה לאלבום הראשון שלו בחמישייה הפותחת.

ביולי 2020 הוציא את הסינגל "Only You Freestyle" בהשתתפות דרייק, שהגיע בשיאו למקום החמישי במצעד הסינגלים הבריטי.<ref></ref> באוגוסט, הסינגל "Ain't It Different" של הדי ואן בהשתתפות סטורמזי ואיי ג'יי טרייסי הגיע למקום השני במצעד, והפך לשירו המצליח ביותר במצעד.<ref></ref> השיר אף זכה בתואר הפלטינה מאיגוד תעשיית ההקלטות הבריטי ב-21 בינואר 2021. באוקטובר 2020 יצא אלבום הבכורה שלו, Edna, שהגיע לצמרת מצעד האלבומים הבריטי. האלבום הוקדש לאמו המנוחה אדנה. האלבום זכה לשבחים רבים ממבקרי המוזיקה.

==דיסקוגרפיה==
===אלבומי אולפן===
* 2020: Edna

===מיקסטייפים===
* 2014: Headz or Tails
* 2018: The One
* 2018: The One Two
* 2019: Music x Road
* 2021: Too Loyal for My Own Good

===מיקסטייפים משותפים===
* 2016: Sticks & Stones 
* 2017: Drillers x Trappers 
* 2019: Drillers x Trappers II 
* 2020: Gang 

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
|-
!2024
|פרסי המוזיקה הבריטית<ref></ref>
|הלהקה הבריטית
|עם K-Trap
|
|}

==קישורים חיצוניים==
* 

==הערות שוליים==

קטגוריה:ראפרים בריטים
קטגוריה:אנגלים ממוצא גנאי
קטגוריה:לונדון: אישים
קטגוריה:אמנים בריטים הידועים בשם במה
קטגוריה:בריטים שנולדו ב-1994
פייסל עזיזי

פייסל עזיזי (בערבית:فيصل عزيزي, נולד ב-27 בפברואר 1986) הוא שחקן תיאטרון וקולנוע זמר-יוצר מרוקאי.

==ביוגרפיה==
פייסל עזיזי נולד בתטואן ב-1986. ב-2007 התחיל להופיע במסגרת להקת דבתיאטרו ושיחק במחזות תיאטרון כגון "איל הווה" ו "180 מעלות " מאת דריס קסיקס.
התפרסם לראשונה כזמר הודות ללהיטים כמו "ורדה עלא ורדה" בסרט "התפוז המר" (2006) ולשיריו עם להקת ק'למה 4. ב-2014 התחיל קריירה כסולן והלהיט היהודי-מרוקאי هاك ا ماما "האכּה א מאמה" ("כאן אמא") בגרסתו זיכה אותו בפרס השיר האלקטרו הטוב ביותר בתחרות פרסי המוזיקה של מרוקו ב-2015.
ב-2005 שיחק את התפקיד הראשון בטלוויזיה המרוקאית בסרט "הקרבנות" מאת חכים נורי. בזירה הבינלאומית התפרסם לראשונה בסרט הדוקו-פיקשן "King Tut Unwrapped
(המלך תות - סודות משפחה) שבו גילם את תפקיד הפרעה תות ענח' אמון בהפקת הערוץ דיסקברי ב-2009. החל מ-2011 התחיל את פעילותו בצרפת. ב-2011 התחיל להשתתף בסדרה הצרפתית "Kaboul Kitchen" (מטבח קאבול) ששודרה בערוץ +.בתפקיד חביב חזר לשחק בסדרה בשלוש עונות בין השנים 2012–2017
בהמשך השתתף בסרטים, סדרות, סרטים תעודיים נוספים. כסולן שיר להיטים כמו (2019) מכּאיין באס (2016), אנא מלית (משתעמם) (2018), מפתח לקלוב (מפתח ללב) (2017), קלי עלאש כוויטיני? (תגיד למה אתה כוויתי?) (2019)
ב-2017 עזיזי היה כוכב סרט הטלוויזיה Doublevé של סעיד עזאר, שזיכה אותו בפרס השחקן הטוב ביותר בפסטיבל הלאומי של הטלוויזיה המרוקאית ב-2018.
ב-2018 בלט בסרדת Disk Hyati שבמרכזו האמנות והנוער המרוקאיים. ב-2019 קטף הצלחה רבה במשחקו בתפקיד עבדראפי בסרט הטלוויזיה Moul L'Bandir
באותה שנה היה עזיזי כוכב של סדרה נוספת Green Card מאת הישאן רגראגי, שהוצגה באולמות רק ב-2021 בגלל מגפת הקורונה.

==פרסים ואותות הוקרה==
*2015 - הפרס הראשון לקגטוריה "אלקטרו-דאנס" עבור "הק א מאמא" בתחרות פרסי מרוקו למוזיקה
*2018 - פרס השחקן הטוב ביותר בפסטיבל לTV fiction

==פילמוגרפיה==
*: מג'יד - סרט קולנוע בבימוי נסים עבאסי
* 2012 פואד ב"כעס"Colère בבימוי מוחמד זינדאין
* 2012 סדרת הטלוויה בערוץ Kaboul Kitchen + Canal
* 2014 : Super Market (סדרת טלוויזיה) בערוץ אל אוולה
* 2015 " הפאה הנוכרית" סרט קצור, בבימוי כרים בוחארי
* 2017 מוחיז בסרט 'Double V שלמאהה אלטאיב
* 2018 : Disk Hayati - סדרת טלוויזיה
* 2019 : Moul Bendir סדרת טלווייזיה בערוץ 2M במרוקו
* 2022 : Green Card, סקט קולנוע

==דיסקוגרפיה==
עם להקת ק'למה
* وردة على وردة ורדה עלא ורדה (ורד על ורד)
*كيف لمعاني כּיף למעני - מה המשמעות?
*الغربة ' אלע'רבה - התנכרות
* فيك انا نحيا פיךּ אנא נחיא - אני חי בך
*لو كان طريقو هواء לו כאן טריקו הואה - לו הייתה דרך באוויר
* متى نستريح - מתה נסתריך - מתי נחים?
*نادم - נאדם - מלא חרטה
*تكلم תקלם - לדבר

לבד:
*2015 - هاكا أ ماما האכּא א מאמה (כאן אמא)
*2016 - مكاين باس - מכּאיין באס
*2017 - مفتاح لقلوب מפתח לקלוב - (מפתח ללב)
*2018 - مملوك ממלוכּ - (נשלט)
*2018- أنا مليت אנא מלית - (משתעמם)
*2019 - قل لي علاش كويتيني - קלי עלאש כוויטיני? - (תגיד למה אתה כוויטי?)

==קישורים חיצוניים==

*[https://www.lioumness-magazine.com/blog/fayal-aziz ראיון למגזן ליומנס ] -2015 

==הערות שוליים==

קטגוריה:ילידי 1986
קטגוריה:שחקני תיאטרון
קטגוריה:שחקני קולנוע וטלוויזיה
קטגוריה:זמרים מרוקאים
קטגוריה:זמרים-יוצרים
שגרירות ישראל בקייב

שגרירות ישראל בקייב היא השגרירות, הנציגות הדיפלומטית ומקום משכן שגריר ממשלת ישראל באוקראינה. בניין השגרירות ממוקם בשדרות לסיה אוקראינקה 34, שבקייב, בירת אוקראינה.

== היסטוריה ==

שער הכניסה לבניין השגרירות.
מדינת ישראל הכירה בעצמאות אוקראינה ב-25 בדצמבר 1991, אחרי פירוק ברית המועצות. ב-26 בדצמבר כוננו היחסים הדיפלומטיים בין המדינות, ובאוקטובר 1992 נפתחה שגרירות אוקראינה בישראל. שגרירות ישראל באוקראינה נפתחה בקייב בירת אוקראינה בתחילת 1993.

===העברת השגרירות במהלך מלחמת אוקראינה–רוסיה===

== בעלי תפקידים ומחלקות השגרירות ==
* שגריר ישראל באוקראינה, הוא ראש הנציגות. לאורך השנים מילאו את התפקיד הן דיפלומטים מקצועיים משירות החוץ והן שגרירים שמונו על ידי שר החוץ ללא מכרז במסגרת מכסת המינויים הפוליטיים של משרד החוץ.
* סגן ראש הנציגות (DCM) משמש כמנהל הנציגות בפועל ואחראי לתיאום בין כל המחלקות והנספחויות בשגרירות. התפקיד מאויש על ידי דיפלומט מקצועי מקרב הסגל הבכיר של משרד החוץ.
* נספח כלכלה וסחר.
* מנהל מרכז התרבות הישראלי בקייב.
* מנהל מרכז התרבות הישראלי באודסה.
* מנהל מרכז התרבות הישראלי בדניפרו.
* מנהל מרכז התרבות הישראלי בחרקוב.

== ראשי הנציגות לדורותיהם ==
{| class="wikitable"
|+
!מספר
!תמונה
!שם
!תקופת כהונה
|-
|1
|137x137 פיקסלים
|צבי מגן
|1993–1998
|-
|2
|110x110 פיקסלים
|אנה אזרי
|1998–2003
|-
|3
|137x137 פיקסלים
|נעמי בן עמי
|2003–2006
|-
|4
|115x115 פיקסלים
|זינה קלאי-קלייטמן
|2006–2011
|-
|5
|137x137 פיקסלים
|ראובן דינאל
|2011–2014
|-
|6
|138x138 פיקסלים
|אליאב בלוצרקובסקי 
|2014–2018
|-
|7
|110x110 פיקסלים
|יואל ליאון
|2018–2021
|-
|8
|134x134 פיקסלים
|מיכאל ברודסקי
|2021–הווה
|}

== ראו גם ==
* שגרירות אוקראינה בישראל

== קישורים חיצוניים ==

* 

== הערות שוליים ==

קטגוריה:יחסי אוקראינה–ישראל
קייב
קטגוריה:קייב: מבנים
אלברכט טיטצה

ד"ר אלברכט טיטצה (בגרמנית: Albrecht Tietze; 1968 – 1901) היה רופא גרמני במלחמת העולם השנייה אשר מחא בפומבי כנגד המפלגה הנאצית והביע תמיכה מופגנת ביהודים. ד"ר טיטצה השתמש במעמדו כרופא על מנת לסייע לרופאים יהודים, אשפז במרפאתו מתנגדי משטר והסתיר בביתו שתי נשים יהודיות. על כך הוענק לו אות חסיד אומות העולם על ידי יד ושם.

==קורות חיים==
טיטצה היה בנו של רופא מנתח ידוע מברסלאו והחל ללמוד רפואה בעקבות אביו. עם סיום לימודיו החל לעבוד כמתמחה בבית החולים העירוני וסטנד בברלין.
==הפעילות בתקופת השואה להצלת יהודים==
באפריל 1933 עם עליית הנאצים לשלטון והחלת החוק לשיקום שירות המדינה המקצועי, פיטר מנהל בית החולים את כל הרופאים היהודיים ודרש שיעזבו את עבודתם מיידית. ד"ר טיטצה בהשראת אביו, הביע סולידריות עם עמיתיו היהודיים ועזב עמם בהפגנתיות. הדבר גרם לפיטוריו המידיים.
במהלך המלחמה עבד כרופא בבית החולים המשטרתי בברלין והקים תא מחתרתי כנגד המפלגה הנאצית. בתקופה זו אשפז מתנגדי משטר באמצעות מסמכים רפואיים כוזבים והצילם מהכלא הנאצי. בנוסף השתמש בקשריו ומעמדו על מנת להבריח רופאים יהודים מחוץ לגרמניה. בשנות המלחמה הסתיר ד"ר טיטצה בביתו שתי נשים יהודיות.
==לאחר המלחמה==
בשנת 1946 חזר לעבוד בבית החולים וסטנד בברלין כמנהל המחלקה הפנימית. עם סיום המלחמה העיד נגד פושעי מלחמה נאצים ונרדף בשם כך.

==הנצחתו==
בשנת 1970 כשנתיים לאחר מותו הוענק לו אות חסיד אומות העולם על ידי יד ושם. תואר על ידי מכריו כאדם בעל רמת מוסריות ומצפון גבוהה.

==קישורים חיצוניים==
* 
* [https://www.yadvashem.org/righteous/resources/the-german-righteous-among-the-nations.html מאמר על חסידי אומות עולם גרמנים], באתר יד ושם 
* [https://www.drk-kliniken-berlin.de/historischer-weg/tafel-16 פעילותו של ד"ר טיטצה על פי מחקרו של בית החולים בברלין בו התמחה ],
* [https://shalem.ac.il/content-channel/החוק-לשיקום-שירות-המדינה-המקצועי/ החוק לשיקום שירות המדינה המקצועי - המרכז האקדמי שלם] 
* [https://www.yadvashem.org/righteous/resources/the-german-righteous-among-the-nations.html מכתב מהיטלר לנשיא פאול פון הינדנבורג על כוונתו להשעות יהודים מעבודתם] 

== הערות שוליים ==

קטגוריה:גרמנים שנפטרו ב-1968
קטגוריה:גרמנים חסידי אומות העולם
קטגוריה:מתנגדים גרמנים למשטר הנאצי
קטגוריה:מצילים בשואה: גרמניה
לאוניד בוריאק

לאוניד יוסיפוביץ' בוריאק (באוקראינית: Леонід Йосипович Буряк; נולד ב-10 ביולי 1953) הוא כדורגלן עבר סובייטי-אוקראיני ששיחק בעמדת הקשר בקבוצות דינמו קייב, צ'רנומורץ אודסה ובנבחרת ברית המועצות. לאחר פרישה ממשחק פעיל הפך למאמן כדורגל.

==קריירת שחקן==
בוריאק גדל במחלקת הנוער של המועדון צ'רנומורץ אודסה. בגיל 18 קודם לשחק בקבוצה הבוגרת של המועדון. מהר מאוד התבלט כשחקן מפתח של הקבוצה. בתום עונת 1972/1973 קיבל הצעה לעבור לקבוצת הצמרת של הליגה הסובייטית - דינמו קייב. בוריאק שיחק במדי דינמו 11 שנים, במהלכן זכה עם הקבוצה ב5 אליפויות, 3 גביעי ברית המועצות ובגביע אירופה למחזיקות גביע. בשנת 1984 הסתכסך בוריאק עם המאמן האגדי של דינמו קייב - ולרי לובנובסקי. בשל כך החליט לעזוב את דינמו - הוא חתם בקבוצת טורפדו מוסקבה וכעבור שנה עבר למטאליסט חרקוב. בוריאק זכה עם קבוצתם החדשה בגביע הסובייטי - ב-1986 עם טורפדו וב-1988 - עם מטאליסט.

בשלהי הקריירה שלו עבר לפינלנד, שם שיחק בקבוצות מהליגה השנייה במדינה.

לאוניד בוריאק שיחק בנבחרת האולימפית של ברית המועצות, איתה זכה במדליית ארד באולימפיאדת מונטריאול - הוא השתתף בכל חמשת המשחקים של הנבחרת במהלך הטורניר.
שיחק גם בנבחרת ברית המועצות הרשמית. משחקו הראשון במדי הנבחרת היה מול נבחרת צ'כוסלובקיה במאי 1974. בוריאק היה בסגל הנבחרת למונדיאל 1982, אך לא שותף באף אחד ממשחקי קבוצתו בטורניר.
==קריירת אימון==
לאחר פרישתו של בוריאק ממשחק פעיל עבר לאימון ואימן תחילה את קבוצת הכדורגל של אוניברסיטת אוונסוויל שב מדינת אינדיאנה. בהמשך אימן את קבוצת ניבה טרנופול מליגת המשנה האוקראינית. לאחר מכן אימן במשך 4 שנים את קבוצת נעוריו - צ'רנומורץ אודסה. הוא זכה עם הקבוצה במקום שני בליגת העל האוקראינית בשתי עונות רצופות. בשנת 1999 אימן במשך תקופה קצרה את הקבוצה הרוסית ארסנל טולה. בשנת 2000 הצטרף אל סגל האימון של קבוצת דינמו קייב וב-2002 מונה למאמן הראשי של הנבחרת. כעבור שנה פרש מאימון הנבחרת לאחר סדרה של הפסדים של הנבחרת.
==תארים==
* מקום שלישי באולימפיאדת מונטריאול ב-1976
* גביע אירופה למחזיקות גביע - 1975
* אליפת ליגת העל הסובייטית - 1974, 1975, 1977, 1980, 1981
* הגביע הסובייטי - 1974, 1978, 1982, 1986, 1988

==קישורים חיצוניים==

קטגוריה:כדורגלנים סובייטים
קטגוריה:ספורטאים יהודים סובייטים
קטגוריה:כדורגלנים אוקראינים
קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:אודסה: כדורגלנים
קטגוריה:כדורגלני דינמו קייב
קטגוריה:כדורגלני צ'רנומורץ אודסה
קטגוריה:כדורגלני טורפדו מוסקבה
קטגוריה:כדורגלני מטאליסט חרקוב
קטגוריה:כדורגלני נבחרת ברית המועצות
קטגוריה:כדורגלנים באולימפיאדת מונטריאול (1976)
קטגוריה:כדורגלני מונדיאל 1982
קטגוריה:מאמני כדורגל אוקראינים
קטגוריה:מאמני דינמו קייב
קטגוריה:מאמני נבחרת אוקראינה בכדורגל
קטגוריה:אוקראינים שנולדו ב-1953
דזירה ברץ'

ברץ' במעמד קבלת פרס [[האישה המצחיקה ביותר (אנ') לשנת 2015]]
דזירה לאה ברץ (באנגלית: Desiree Lea Burch, נולדה ב-26 בינואר 1979) היא קומיקאית, שחקנית, מגישה ומדבבת אמריקאית. 

== ביוגרפיה ==
ברץ' נולדה בדיימונד בר (אנ') שבקליפורניה וסיימה תואר ראשון בתיאטרון באוניברסיטת ייל. לאחר לימודיה האקדמיים עברה ברץ' לעיר ניו יורק, שם הופיעה בתיאטרון כשחקנית במספר הצגות ואף כיכבה במופע סטנדאפ.
בשנת 2014 עברה ללונדון, שם זכתה להערכה רבה בזכות זכייתה בתחרות האישה המצחיקה ביותר בשנת 2015. בעת מגוריה בלונדון, ברץ' מונתה בין השאר למנהלת האומנותית של תיאטרון דג'נרייט פוקס שבלונדון.

== קריירה ==
ברץ' הופיעה כמגישה וכקומיקאית בתוכניות קומדיה וסאטירה בריטיות רבות, ביניהן "תוכנית הפייק ניוז" (אנ') ואחרות.
החל משנת 2020 מקריינת דזירה ברץ' בתוכנית הריאליטי "חם, לוהט, רותח" שמשודרת בנטפליקס.
בשנת 2021 כיכבה לצד ארנולד שוורצנגר ואחרים בדיבוב סדרת הילדים המצוירת "גן גיבורי העל" (אנ'). בנובמבר אותה שנה שיחקה בסרט "טירה לחג המולד" שהופץ גם הוא בנטפליקס, בתפקיד קלייר.

== חיים אישיים ==
ברץ' מגדירה את עצמה כביסקסואלית. גרה בין היתר בניו יורק ובלונדון, בה עברה לגור בשנת 2014 יחד עם בן זוגה.

== ראו גם ==
* חם, לוהט, רותח!
* נטפליקס

== קישורים חיצוניים ==
* 

* [http://desireeburch.com אתר האינטרנט הרשמי של דזירה ברץ' (אנגלית)]

== הערות שוליים ==

קטגוריה:מדבבות אמריקאיות
קטגוריה:בדרנים להט"בים
קטגוריה:מנחי טלוויזיה אמריקאים
קטגוריה:ביסקסואליות אמריקאיות
קטגוריה:בוגרות בית הספר לדרמה של אוניברסיטת ייל
קטגוריה:בוגרי בית הספר לדרמה של אוניברסיטת ייל
2022 12
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
תום נשר

תום נשר (נולדה ב-17 בדצמבר 1996) היא במאית, תסריטאית ועיתונאית ישראלית. בעבר שימשה בתור כתבת תחקירים ומבזקנית בחדשות 13 ובגלי צה"ל.

==ביוגרפיה==
נשר נולדה ב-1996 בלוס אנג'לס כבת בכורה לבמאי אבי נשר ולרעייתו איריס, צלמת ואמנית. המשפחה חזרה לישראל כשהייתה בת חמש וחצי. אחיה הצעיר, ארי, נהרג בתאונת "פגע וברח" בספטמבר 2018, זמן קצר אחרי שחגג את יום הולדתו ה-17. האסון היה לטרגדיה לאומית, והמקרה זכה לתהודה ציבורית רבה.

היא למדה קולנוע בבית הספר לאמנויות תל אביב ואחריו בתלמה ילין, שם יצרה ארבעה סרטים קצרים, ביניהם "אחת, שתיים, שלוש" עם ג'וי ריגר, שלמדה איתה בתלמה ילין, והסרט "אלבי ואלמה". את סרטה הראשון ביימה כבר בגיל 12, ובגיל 15 השתתפה כבמאית בפסטיבל סרטי ילדים ונוער עם סרטה "ארץ המראות", שבו כיכבה מיכל ינאי.

את שירותה הצבאי עשתה במחלקת קריינים של גלי צה"ל.
לאחר השחרור, למדה תסריטאות בסם שפיגל בירושלים וסיימה תואר ראשון בספרות והיסטוריה באוניברסיטת תל אביב.

נשר החלה את דרכה ב-2007, כשהשתתפה בסרטו של אביה, "הסודות", כאחייניתה של נעמי (אניה בוקשטיין). בהמשך שיחקה בתפקידי אורח קטנים בסרטים נוספים שלו, בהם "פעם הייתי", "זוהי סדום", "פלאות", "החטאים" ועוד.

משנת 2018 הייתה פרזנטורית של רשת האופנה פקטורי 54 במשך כשנתיים ובמקביל ביימה וכתבה את התסריט לסרט הקצר "ועכשיו לעצום עיניים" שבו שיחקו ענבר מרקו ונלי תגר. הסרט מציג בחורה צעירה המגיעה לתערוכת אמנות ומנסה להתגבר על תחושת הבדידות שהיא חווה במהלכה. הסרט הוצג בהקרנה חגיגית במוזיאון תל אביב לאמנות והוקרן רשמית בפסטיבל הקולנוע ירושלים ופסטיבל הסרטים הבינלאומי ברומא.

בדצמבר 2020, החלה לעבוד בחדשות 13 כמבזקנית וככתבת. היא הפיקה עשרות כתבות דוקומנטריות בתקופת הקורונה בישראל ולאחריה.

היא עבדה עם אביה אבי נשר כבמאית משנה בשנת 2021 בסרט "תמונת הניצחון", וביימה את סרט המייקינג אוף (מאחורי הקלעים).

בספטמבר 2022 הודיעה כי היא עוזבת את תפקידה כמבזקנית, אך המשיכה לשמש ככתבת עד לפרישתה מהערוץ.

בשנת 2024 ביימה את סרט הקולנוע "קרוב אליי". נשר כתבה את התסריט לסרט, שנקרא תחילה "סוף סוף" ומבוסס על סיפורה האישי. בסרט מככבות בתפקידים הראשיים ליה אללוף ודריה רוזן, ולצידן נטע גרטי, יעקב זדה-דניאל ואופק פסח. הסרט זכה בפרס בפסטיבל טרייבקה בניו יורק במסגרת קטגוריית ה-Viewpoints, המיועדת לסרטים המציגים "קולות נועזים ויוצאי דופן" בזירת הקולנוע העצמאי.
עלילת הסרט מציגה את עדן ואחיה הצעיר נתי, שנהרג בתאונת דרכים, וכיצד עדן חוקרת את אהבתו של נתי לנערה בשם מאיה.
היא הייתה היוצרת הצעירה ביותר שקיבלה מימון מקרן ממשלתית להפקת סרט. הסרט זכה בפרס סרט הביכורים הטוב ביותר בפסטיבל הקולנוע ירושלים.

==חיים אישיים==
נשר בזוגיות עם גיא קורנובסקי, בן דודה של השחקנית ליהי קורנובסקי. הם גרים בתל אביב.

==קישורים חיצוניים==

* 
* [https://cinemaofisrael.co.il/תום-נשר/ תום נשר] באתר ספר הקולנוע הישראלי
* אלעד שלו, [https://www.seret.co.il/actuality/article.asp?m=0&catCase=&id=11158 הדור החדש - בת 18 ולפניכם: הבמאית תום נשר], ראיון באתר סרט, 20 במרץ 2015
* 
* 

==הערות שוליים==

קטגוריה:במאיות קולנוע ישראליות
קטגוריה:עיתונאיות ישראליות
קטגוריה:בוגרות בית הספר לאמנויות תל אביב
קטגוריה:בוגרות תלמה ילין
קטגוריה:חיילי גלי צה"ל
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרות אוניברסיטת תל אביב
קטגוריה:תסריטאיות ישראליות
קטגוריה:סגל חדשות 13
קטגוריה:ישראליות שנולדו ב-1996
פסגת סטורם (אנטארקטיקה)

פסגת סטורם (באנגלית: Storm Peak) היא פסגה שטוחה (הר שולחן) המהווה חלק מהרי מרשל, שברכס המלכה אלכסנדרה; הממוקם באזור חוף שקלטון של שטח חסות רוס שבאנטארקטיקה.

גובהה של פסגת סטורם 3,280 מטרים מעל פני הים.

פסגת סטורם ממוקמת 6.4 קילומטרים מצפון לפסגת בליזארד.

פסגת סטורם היא הקצה של מצוק פיטרסון, המשתרע לכיוון צפון, מהצלע המערבית של פסגת סטורם.

== היסטוריה ==
שמה של פסגת סטורם ניתן לה על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition; בראשי תיבות: NZGSAE).

השם ניתן בשל תנאי מזג האוויר הקשה שהיה למשלחת עת שהם חקרו את השטח, בעונת המחקר (הקיץ האנטארקטי) שבין השנים 1961 - 1962.

באנגלית "סטורם" משמעו סופה או סערה.

==קישורים חיצוניים==
* [https://geographic.org/geographic_names/antname.php?uni=14655&fid=antgeo_122 מידע על הפסגה]

סטורם
סטורם
הנסיך הקטן (סדרת טלוויזיה)

הנסיך הקטן (באנגלית: The Little Prince) היא סדרת טלוויזיה מונפשת לילדים, אשר מבוססת על ספר בעל אותו שם מאת אנטואן דה סנט-אכזופרי. הסדרה שודרה בישראל בערוץ הילדים בדיבוב לעברית שהופק באולפני "דאבי דאב" החל משנת 2012 עד שנת 2017.

== מדבבים ==
* לירון לב: הנסיך הקטן [2012-2013]
* יהונתן מגון: הנסיך הקטן [2015-2017]
* גילן שחף: שועל
* מאיה בר שלום: שושנה / דמויות שונות
* יורם יוספסברג: נחש / דמויות שונות
* סער בדישי: דמויות שונות
* רונה בקרמן: דמויות שונות
* אביתר אדיר: דמויות שונות [2012-2013]
* יובל סגל: דמויות שונות [2012-2013]
* שרון שחל: דמויות שונות [2012-2013]

==קישורים חיצוניים==
* 

קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
כנפי הרעם בפעולה

כנפי הרעם בפעולה (באנגלית: Thunderbirds are Go) היא סדרת מדע בדיוני בריטית בהנפשה ממוחשבת. בישראל שודרה הסדרה בערוץ הילדים בדיבוב לעברית בהפקת אולפני דאבי דאב בין השנים 2015 ו-2016.

הסדרה מבוססת על הסדרה "כנפי הרעם" ששודרה בתחילת שנות ה-60 והופקה באמצעות דגמים מצולמים, ואשר שודרה בישראל הן בשנות ה-70 והן בשנות ה-90.

הסדרה מתרחשת במאה ה-21 (ליתר דיוק, בשנת 2060) כאשר צוות חילוץ נפגעים, ואסונות אשר נקרא: "כוח החילוץ הבינלאומי" פועל במקביל למניעת אסונות בכדור הארץ, בחיפוש אחר אחד האנשים המסוכנים ביותר בעולם שנקרא בשם "הוד", או כמו שהוא מכנה את עצמו בסוף העונה הראשונה של הסדרה: סוכן 79". במקביל לכול אלו מנסה צוות ההצלה הבינלאומי לחפש את מייסד הארגון, שהוא גם אביא הצוות כלומר: המשפחה שמתפקדת בתור צוות ההצלה הבינלאומי: "משפחת טרייסי".

בעקבות ההצלחה לה זכתה הסדרה המחודשת שודרה עונה נוספת של הסדרה בה מנסים בני המשפחה בשיתוף חברים נוספים: ליידי פנלופי, פארקר העוזר שלה {סוכן חשאי בעברו}, ושרברט הכלב הנאמן למצוא את אביא המשפחה בעקבות רמז שהתגלה, ובו התברר שהוא עדיין בחיים.

==גופי שידור==

הסדרה "כנפי הרעם בפעולה" שודרה בישראל לראשונה בשנת 2015 במסגרת שדורי ערוץ הילדים בדיבוב לעברית, כאשר העונה האחרונה שלה מופצת דרך שרות הסטרימינג {הזרמת הווידאו}: אמזון פריים ווידאו.

==קישורים חיצוניים==
* 

קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
רכב צמוד

רכב צמוד שעליו מופיע זיהוי המעסיק באופן בולט
רכב צמוד הוא רכב (בדרך כלל מכונית, אך גם אופנוע או טנדר) שניתן לעובד ממעסיקו, ומשמש את העובד לנסיעות עסקיות ופרטיות. בדרך כלל מופיע על הרכב הצמוד סמליל של המעסיק. רכב צמוד הוא הטבה בשווה כסף החייבת במס.

למתן רכב צמוד לעובד מקובלות שלוש סיבות:
* הרכב נחוץ לעובד לצורכי עבודתו: בקטגוריה זו נכללים טכנאים שהרכב משמש אותם להובלת ציוד המשמש אותם בעבודתם אצל הלקוחות שבטיפולם. זהו רכב מסחרי, שמאפייניו נקבעים לפי צורכי העבודה, אך הוא משמש את העובד גם לנסיעותיו הפרטיות. בקטגוריה זו נכללים גם עובדים שמשרתם מתאפיינת בניידות גבוהה ללא צורך בציוד מיוחד, כגון אנשי מכירות, שברכב המשמש אותם ניתן להתחשב גם בהעדפת העובד.
* הרכב משמש כסמל סטטוס לעובד בכיר: במקרה זה השימוש העסקי ברכב הוא לפעמים מצומצם, והרכב משקף את מעמדו הבכיר של העובד בארגון.
* הרכב הוא חלק מחבילת התגמול המוצעת לעובד: לעובד אין צורך ברכב לצורכי עבודתו, וניתנת לו אפשרות להמיר חלק משכרו, בסכום השקול לעלות הרכב למעסיק, ברכב צמוד.

למתן הרכב הצמוד נלווים שיקולי מס, וכאשר המס על הרכב הצמוד נמוך בהשוואה למס על שכר שמאפשר רכישה פרטית של רכב כזה, גדלה האטרקטיביות של הרכב הצמוד. כאשר למעסיק יש צי רכב גדול, עלות הרכב הצמוד לו תהיה נמוכה בהשוואה לרכישה פרטית של רכב כזה, בזכות ההנחות שמקנה היתרון לגודל.

הרכב הצמוד הוא לעיתים בבעלות המעסיק ולעיתים הוא רכב ליסינג.

תנאי השימוש הפרטי ברכב הצמוד משתנים בין מעסיקים, ובהם:
* האם יש הגבלה על מספר הקילומטרים של נסיעה פרטית או שאין הגבלה כזו.
* מי רשאי לנהוג ברכב: האם העובד בלבד, או בני ביתו (בן זוג וילדים), או כל אדם.
* האם הרכב הצמוד כולל רק את זכות השימוש בו, או גם שירותים נלווים, כגון שטיפת הרכב ולקיחתו לטיפולים במוסך.
* לעובדים בכירים מאוד, כגון שרים, נלווה נהג צמוד אל הרכב הצמוד. 

==בישראל==
במהלך הרבע האחרון של המאה העשרים הפך הרכב הצמוד להטבה נפוצה יותר ויותר לעובדים שברמות השכר הגבוהות. בשנת 2020 ניתן רכב צמוד לכ-316 אלף עובדים, שהם כ-7% מכלל העובדים. החיוב במס של הרכב הצמוד נקבע ב, וגובהו של שווי השימוש ברכב צמוד לצורכי מס נקבע בתקנות מס הכנסה (שווי השימוש ברכב), התשמ״ז–1987. בשנים 1980–2009 נקבע שווי השימוש בשבע רמות, לפי נפח המנוע של הרכב. החל משנת 2010 נקבע שווי השימוש החודשי כ-2.48% ממחיר המחירון של הרכב בעת שעלה על הכביש, עד תקרת מחיר של 518,190 ש"ח (בשנת 2022). לרכב היברידי ולרכב חשמלי נקבע שווי שימוש מופחת. בשני המקרים שווי השימוש אינו תלוי בהיקף השימוש שעושה העובד ברכב הצמוד.

==קישורים חיצוניים==
* [https://www.gov.il/he/departments/publications/reports/pa28112022-2 סקירה מיוחדת: סטטיסטיקות על מקבלי רכב צמוד ועל אלה שלא], באתר רשות המסים בישראל
* 
<div class="mw-content-ltr">
* 
</div>

==הערות שוליים==

קטגוריה:תגמול עובדים
קטגוריה:כלי רכב